અફવાઓ ક્યારેક ક્યારેક સાંપ્રદાયિક રમખાણો પણ ફેલાવે છે. તેનું તાજું જ ઉદાહરણ ઔરંગાબાદ છે. તાજેતરમાં અહીંની મહાનગરપાલિકા દ્વારા ગેરકાયદેસર પાણીનાં કનેક્શન મુદ્દે અભિયાન ચલાવતાં કેટલાંક અસામાજિક તત્ત્વોએ વોટ્સએપ પર અફવા અલાવી કે ઔરંગાબાદ નગરપાલિકા દ્વારા પાણી કનેક્શન કાપવા મુદ્દે પક્ષપાત કરાઈ રહ્યો છે અને માત્ર મસ્જિદનાં પાણી-કનેક્શન કપાઈ રહ્યાં છે. આ અફવા બાદ ઉગ્ર લોકોએ અન્ય સમુદાય પર હુમલો કરી દીધો અને ૫૦થી વધુ દુકાનો ફૂંકી મારી અને ૪૦ જેટલા લોકોને ઘાયલ કરી દીધા. પોલીસે સ્થળ પર ગોળીબાર કરવો પડ્યો જેમાં બે લોકોનાં મોત થયાં.